Projekts

2025.gada \_\_.\_\_\_\_\_\_\_\_\_ Lēmums Nr.\_\_\_

**Par deleģēšanas līguma noslēgšanu ar SIA „Daugavpils Olimpiskais centrs”**

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu un 42.panta pirmo daļu, Sporta likuma 7.panta pirmās daļas 2.punktu, 12.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo, 3.1 un sesto daļu, nodrošinot Pašvaldību likuma 4.panta pirmās daļas 4., 6 un 7.punktā noteikto funkciju izpildi,

ievērojot, ka:

saskaņā ar Valsts pārvaldes iekārtas likuma 40.panta pirmo un otro daļu publiska persona var deleģēt privātpersonai (turpmāk — pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Privātpersonai pārvaldes uzdevumu var deleģēt ar līgumu; 41.panta pirmo daļu -  Publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Deleģējot pārvaldes uzdevumus, par funkcijas izpildi kopumā atbild attiecīgā publiskā persona. 42.panta pirmo daļu - lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus;

saskaņā ar Pašvaldību likuma 4.panta pirmās daļas 4., 6 un 7.punktu, pašvaldībai ir šādas autonomās funkcijas – gādāt par (..)profesionālās ievirzes izglītības, interešu izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus, veicināt sporta attīstību, tostarp uzturēt un attīstīt pašvaldības sporta bāzes;

saskaņā ar Sporta likuma 7.panta pirmās daļas 2.punktu pašvaldība, veicinot veselīgu dzīvesveidu un sporta attīstību savā administratīvajā teritorijā, ir tiesīga uzturēt sporta bāzes un nodrošināt tās ar nepieciešamo aprīkojumu. Sporta likuma 12.panta pirmā daļa paredz- sporta bāzes tiek uzturētas, lai nodrošinātu iedzīvotājiem iespēju nodarboties ar sportu, pašvaldības īpašumā esošās sporta bāzes izmantojamas iedzīvotājiem nepieciešamo pakalpojumu sniegšanai sportā. Sporta likuma 1.panta 1.punkts noteic, ka sporta bāze ir speciāla sportam būvēta vai piemērota būve, kā arī vide (laukumi, celiņi sporta nodarbībām, veselības takas u.tml.);

Publiskas personas finanšu līdzekļu un mantas izšķērdēšanas novēršanas likuma 3.pants paredz pienākumu lietderīgi rīkoties ar finanšu līdzekļiem un mantu, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; 5.panta otrās daļas 5.punkts paredz, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai;

ņemot vērā Pašvaldības Centrālās pārvaldes Kapitālsabiedrību pārraudzības nodaļas 2024.gada \_\_\_\_\_\_ Ekonomisko izvērtējumu deleģēšanas līguma noslēgšanai ar SIA “Daugavpils Olimpiskais centrs” un 202\_.gada \_.\_\_\_\_\_ Juridisko izvērtējumu deleģēšanas līguma noslēgšanai ar SIA “Daugavpils Olimpiskais centrs” (1. un 2.pielikums),

ņemot vērā Daugavpils domes Izglītības un kultūras jautājumu komitejas 2025.gada \_\_\_ atzinumu, Finanšu komitejas 2025.gada \_\_.\_\_\_\_\_\_ atzinumu,

**Daugavpils dome nolemj:**

1. Ar 2025.gada 1.martu noslēgt deleģēšanas līgumu ar SIA „Daugavpils Olimpiskais centrs”, reģistrācijas Nr.40003244634, juridiskā adrese Stadiona iela 1, Daugavpils (turpmāk – SIA „Daugavpils Olimpiskais centrs”), par no Pašvaldību likuma 4.panta pirmās daļas 4., 6. un 7.punktā noteiktajām pašvaldības autonomajām funkcijām - *gādāt par profesionālās ievirzes izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus, veicināt sporta attīstību, tostarp uzturēt un attīstīt pašvaldības sporta bāzes*, izrietošu pārvaldes uzdevumu deleģēšanu, **uz 5 (pieciem) gadiem**.
2. Noteikt, ka ar 2025.gada 1.martu SIA “Daugavpils Olimpiskais centrs” lieto bez atlīdzības, izpildot deleģēšanas līgumu, Daugavpils valstspilsētas pašvaldībai piederošos nekustamos īpašumus – sporta bāzes un aktīvās atpūtas objektus (3.pielikums) un tajos esošo kustamo mantu, 5 (piecus) gadus,bet ne ilgāk, kamēr SIA “Daugavpils Olimpiskais centrs” veic deleģēto pārvaldes uzdevumu izpildi.
3. Finansējuma apmērs SIA “Daugavpils Olimpiskais centrs” deleģēto pārvaldes uzdevumu izpildei tiek noteikts apstiprinot ikgadējo Daugavpils valstspilsētas pašvaldības budžetu vai tā grozījumus.
4. Noteikt, ka SIA “Daugavpils Olimpiskais centrs” piemēro ar Daugavpils domes 2023.gada 18.maija lēmumu Nr.245 apstiprināto SIA „Daugavpils Olimpiskais centrs” maksas pakalpojumu cenrādi.
5. Pilnvarot Daugavpils valstspilsētas pašvaldības izpilddirektori S.Šņepsti parakstīt deleģēšanas līgumu un veikt attiecīgus grozījumus 2024.gada 28.februāra līgumā ar SIA „Daugavpils Olimpiskais centrs” par pašvaldības īpašumu bezatlīdzības lietošanu, un organizēt to izpildi.

Pielikumā:

1. Pašvaldības Centrālās pārvaldes Kapitālsabiedrību pārraudzības nodaļas 2025.gada \_\_\_\_\_\_ ekonomiskais izvērtējums deleģēšanas līguma noslēgšanai ar SIA “Daugavpils Olimpiskais centrs”;

2. Pašvaldības Centrālās pārvaldes Kapitālsabiedrību pārraudzības nodaļas 2025.gada \_\_\_\_\_\_ juridiskais izvērtējums deleģēšanas līguma noslēgšanai ar SIA “Daugavpils Olimpiskais centrs”;

3. SIA „Daugavpils Olimpiskais centrs” lietošanā esošo Pašvaldības sporta bāzu un aktīvās atpūtas infrastruktūras objektu saraksts;

4. Deleģēšanas līguma projekts.

Domes priekšsēdētājs A.Elksniņš

Iesniedza:

Domes priekšsēdētājs A.Elksniņš